**Capella A/B**| Pozorovacie dátaEpocha J2000 |
| --- |
| **Súhvezdie** | Povozník |
| **Rektascenzia** | 05h 16m 41,4s |
| **Deklinácia** | 45° 59′ 53″Súradnice: Hviezdna mapa 05h 16m 41s; 45° 59′ 53″ |
| **Zdanlivá magnitúda (V)** | +0,08+0,71/+0,96 |
| Spektrálne charakteristiky |
| **Spektrálny typ** | G8III / G0III |
| **U-B farebný index** | +0,45 |
| **B-V farebný index** | +0,80 / −0,25 |
| **R-I farebný index** | - |
| **Typ premennosti** | RS CVn |
| Astrometria |
| **Radiálna rýchlosť (Rv)** | 30,2 km/s |
| **Vlastný pohyb (μ)** |  RA: 75.52 mas/r  Dek.: −427.13 mas/r |
| **Paralaxa (π)** | 77.29 ± 0.89 mas |
| **Vzdialenosť** | 42.2 ± 0.5 ly (12.9 ± 0.1 pc) |
| **Absolútna magnitúda (MV)** | −0,5+0,14/+0,29 |
| Fyzikálne charakteristiky  |
| **Hmotnosť** | 2,69/2,56 *M*☉ |
| **Polomer** | 10,2/8,5 *R*☉ |
| **Svietivosť** | 78,5/77,6 *L*☉ |
| **Teplota** | 5270/5900 K |
| **Metalicita** | 40% Slnka |
| **Rotácia** |  |
| **Vek** |  ? rokov |
| Orbitálne charakteristiky spoločníka |
| **Spoločník** | Capella Ab |
| **Perióda (P)** | 0,284802 ± 0,000005 rokov |
| **Veľká polos (a)** | 0,05647 ± 0,00005" |
| **Excentricita (e)** | 0,0000 ± 0,0002 |
| **Uhol sklonu dráhy (i)** | 137,18 ± 0,05° |
| **Výstupný uzol (Ω)** | 40,8 ± 0,1° |
| **Periastrón epocha (T)** | 1989,00329 ± 0,00005 |
| Iné označenia |
|  Alhajoth, α Aurigae, 13 Aurigae, HR 1708, HD 34029, Gl 194, BD+45°1077, FK5 193, HIP 24608, SAO 40186, GC 6427, ADS 3841, CCDM J05168+4559  |
| Databázové referencie |
| **SIMBAD** | Capella A dáta |
| Databázové referencie |
| **SIMBAD** | Capella B dáta |
| 

|  |  |
| --- | --- |
|  | Astronomický portál Astronomický portálHviezdny portál Hviezdny portál |

 |

 
**Capella** (lat. *kozička*), **Amalthea** (božská koza z gr. mytológie), **Alhajoth** (arab. *al `ajjūq*‎ – nápadný, výrazný) (α Aur/α Aurigae/Alfa Aurigae) je spektroskopická a interferometrická dvojhviezda α Aur zdanlivej jasnosti 0,08m, najjasnejšia v súhvezdí Povozník a šiesta najjasnejšia hviezda na nočnej oblohe.

Legenda
-------

Capella, alebo tiež Amalthea, bola v gréckej mytológii koza, ktorá kojila malého Dia na ostrove Kréta. Tam ho jeho matka Rheia skrývala pred jeho otcom Kronom (Chronom), ktorý prehltol krátko po narodení všetky svoje deti. Chcel tým predísť naplneniu veštby, podľa ktorej ho jeho vlastný syn zvrhne z vladárskeho trónu a zabije ho. Keď sa narodil najmladší Zeus, postrčila matka Rhea svojmu manželovi namiesto dieťaťa zavinutý kameň. Svojho syna potom Rhea ukryla v jaskyni v pohorí Ida na Kréte. Pred jaskyňou predvádzali kňazi ohlušujúce pekelné tance, aby Kronos nepočul detský plač. Zeus neskôr z vďačnosti umiestnil Amaltheu na oblohu a premenil ju na najjasnejšiu hviezdu tohto súhvezdia. Meno Amalthea nesie tiež jeden z Jupiterových mesiacov.

Porovnanie zložiek štvorhviezdy Capella so Slnkom (označeným ako SOL)

Všeobecná charakteristika
-------------------------

Capella má rovnakú farbu a teda aj povrchovú teplotu ako Slnko, ale inak je medzi nimi veľký rozdiel. Capella je spektroskopická dvojhviezda, jedna z najznámejších spektroskopických dvojhviezd. Hlavná zložka je žltý obor spektrálneho typu G8, triedy svietivosti III. Má rovnakú povrchovú teplotu ako Slnko, priemer 10-násobne a svietivosť 80-násobne väčšie ako Slnko. Obidve zložky, hviezdy zdanlivej jasnosti 0,08m a 1,0m, obiehajú okolo spoločného ťažiska, vzdialené od seba 0,74 AU, raz za 107,9 d. Dvojicu obrov obieha vo vzdialenosti 0,15 ly dvojica červených trpaslíkov spektrálnych typov M5 V. Capella je teda v skutočnosti štvorhviezda. Vzdialenosť od Zeme je približne 42,2 ly. 

V našich zemepisných šírkach je cirkumpolárna, ale pri dolnej kulminácii sa dostáva veľmi nízko nad obzor a pri hornatejšom horizonte zaň na krátku dobu aj zapadá. Capella je tiež vrcholom asterizmu Zimný šesťuholník, ktorý uľahčuje orientáciu na zimnej oblohe. Ako jediná hviezda tohto asterizmu je cirkumpolárna.

Zdroje
------

* Encyklopédia astronómie – zdroj, z ktorého pôvodne čerpal tento článok (s láskavým dovolením autorov a podporou SZA)
* PLAUCHOVÁ, Jana. *Súhvezdia od Andromedy po Žirafu*. Redakcia Eduard Koči; ilustrácie Peter Zimnikoval; Beata Zimnikovalová, Michal Mojžiš, Tibor Krátky. prvé vyd. Hurbanovo : Slovenská ústredná hvezdáreň Hurbanovo, 2023. 592 s. ISBN 978-80-89998-357. Kapitola Povozník, s. 378.